En 75-årig kvinde med demens, som Nordjyllands Politi mandag morgen efterlyste, er fundet. Det oplyser politiet på Twitter. - Den savnede kvinde er netop blevet fundet på Gugvej i Aalborg af en opmærksom borger, der genkendte kvinden ud fra signalementet, skriver Nordjyllands Politi. Kvinden havde forladt sin bopæl på Rensdyrvej i Aalborg natten mellem søndag og mandag. - Tak for hjælpen til alle i sagen, skriver politiet.

Referat:
En 75-årig kvinde med demens, som natten til mandag var gået fra sin bopæl i Aalborg, er fundet i god behold.